
DR 30.6.2011  

 

3 

“44. Oleh itu, saya berkeyakinan bahawa hukuman denda 
tersebut tidak akan memberikan suatu implikasi kepada suatu pilihan raya 
kecil di kawasan Parlimen Batu. Maka niat saya yang ikhlas itu telah 
dizahirkan melalui hukuman denda tersebut selain memberikan suatu 
amaran keras kepada perayu supaya tidak mengulangi perbuatan yang 
sama pada masa hadapan”. 

Ahli-ahli Yang Berhormat, maka itulah keputusan yang telah dibuat oleh Hakim 
Mahkamah Tinggi dalam kes rayuan jenayah Yang Berhormat kawasan Batu. 

Ahli Yang Berhormat, doctrine separation of powers yang diperkukuhkan dalam 
Perlembagaan Persekutuan telah secara jelas menyatakan dan membezakan peranan tiga 
cabang demokrasi.  

■1010  

Cabang pertama iaitu eksekutif sebagai kerajaan, cabang yang kedua iaitu 
perundangan, legislatif sebagai penggubal undang-undang dan cabang ketiga, kehakiman 
sebagai pihak yang mentafsir undang-undang dan menjatuhkan hukuman. Oleh yang 
demikian, dengan mendukung kepada prinsip doctrine separation of powers, maka Dewan 
yang mulia ini perlu berpegang dan berpandukan keputusan yang telah dibuat oleh pihak 
kehakiman iaitu cabang yang mentafsir undang-undang dan mengenakan hukuman dalam 
negara ini. Oleh itu, Yang Berhormat Batu adalah kekal sebagai Ahli Parlimen Malaysia... 
[Tepuk] Terima kasih. 

Dr. Mohd. Hatta Md. Ramli [Kuala Krai]: Tuan Yang di-Pertua, peraturan 
mesyuarat. Duduk dulu, Yang Berhormat Padang Rengas, duduk dulu. Tuan Yang di-
Pertua, Peraturan Mesyuarat 18(1) dirujuk dan saya ingin mendapatkan penjelasan kerana 
saya telah mengemukakan satu usul di bawah peraturan tersebut untuk meminta Dewan 
ditangguhkan bagi membincangkan penangkapan Ahli Parlimen Sungai Siput.  

Keputusan dari kamar ialah usul ini ditolak kerana tidak perlu disegerakan kerana 
penyiasatan yang rapi sedang dilakukan. Saya tidak mempertikaikan siasatan kerana Ahli 
Parlimen tersebut berada di balai, yang saya nak bahaskan dan diajak Dewan berbahas 
ialah penangkapan seorang Ahli Dewan, menafikan hak beliau berada dalam di Dewan 
bersama dengan kita setelah beliau dipilih secara sah oleh penduduk di sana. 

Oleh sebab itu saya meminta supaya diberikan suatu keputusan kerana Yang 
Berhormat Sungai Siput telah memainkan peranannya dengan baik dalam Dewan dan luar 
Dewan. Adalah tidak adil beliau dihalang daripada melaksanakan tanggungjawabnya. Kita 
pun di dalam Dewan, di hari pertama sidang bagi tahun ini pun telah memutuskan supaya 
pihak berkuasa polis tidak menghalang pergerakan mana-mana Ahli Parlimen untuk sampai 
ke Dewan ini dan keluar dari Dewan ini... [Dewan riuh] Jadi, apa yang telah berlaku, beliau 
telah kehilangan hak ini untuk melaksanakan tanggungjawabnya kepada Dewan ini. Oleh 
sebab itu saya merasakan Tuan Yang di-Pertua, kalau boleh dipertimbangkan supaya 
hasrat saya ini dibincangkan dan diberikan penjelasan oleh pihak kerajaan. Terima kasih... 
[Tepuk] 

Puan Nurul Izzah Anwar [Lembah Pantai]: Tuan Yang di-Pertua, Peraturan 
Mesyuarat 36(12). Terima kasih Tuan Yang di-Pertua, Peraturan Mesyuarat 36(12), “Mana-
mana Ahli yang mengeluarkan kenyataan yang mengelirukan Dewan adalah disifatkan 
menghina Majlis dan Ahli itu boleh dirujuk kepada Jawatankuasa Hak dan Kebebasan bagi 
kesalahan itu.” Saya ingin merujuk Timbalan Menteri di Jabatan Perdana Menteri, Dato' Dr. 
Mashitah binti Ibrahim kepada Jawatankuasa Hak dan Kebebasan kerana telah menjawab 
dalam Parlimen semasa pertanyaan Ahli Parlimen Machang, yang telah membangkitkan 
mengenai penggunaan wang zakat Majlis Agama Islam Wilayah Persekutuan di Dewan 
Rakyat pada 21 Jun 2011. Tuan Yang di-Pertua, wang zakat yang digunakan untuk 
membayar khidmat guaman bersabit kes tuntutan qazaf Ketua Pembangkang, yang juga 
Ahli Parlimen Permatang Pauh. 

 

 



3. "44. Oleh itu, saya berkeyakinan bahawa hukuman denda tersebut tidak akan memberikan suatu implikasi kepada suatu pilihan raya kecil di kawasan Parlimen Batu. Maka niat saya yang ikhlas itu telah dizahirkan melalui hukuman denda tersebut selain memberikan suatu amaran keras kepada perayu supaya tidak mengulangi perbuatan yang sama pada masa hadapan". Ahli-ahli Yang Berhormat, maka itulah keputusan yang telah dibuat oleh Hakim Mahkamah Tinggi dalam kes rayuan jenayah Yang Berhormat kawasan Batu. Ahli Yang Berhormat, doctrine separation of powers yang diperkukuhkan dalam Perlembagaan Persekutuan telah secara jelas menyatakan dan membezakan peranan tiga cabang demokrasi. #1010. Cabang pertama iaitu eksekutif sebagai kerajaan, cabang yang kedua iaitu perundangan, legislatif sebagai penggubal undang-undang dan cabang ketiga, kehakiman sebagai pihak yang mentafsir undang-undang dan menjatuhkan hukuman. Oleh yang demikian, dengan mendukung kepada prinsip doctrine separation of powers, maka Dewan yang mulia ini perlu berpegang dan berpandukan keputusan yang telah dibuat oleh pihak kehakiman iaitu cabang yang mentafsir undang-undang dan mengenakan hukuman dalam negara ini. Oleh itu, Yang Berhormat Batu adalah kekal sebagai Ahli Parlimen Malaysia... [Tepuk] Terima kasih. Dr. Mohd. Hatta Md. Ramli [Kuala Krai]: Tuan Yang di-Pertua, peraturan mesyuarat. Duduk dulu, Yang Berhormat Padang Rengas, duduk dulu. Tuan Yang di- Pertua, Peraturan Mesyuarat 18(1) dirujuk dan saya ingin mendapatkan penjelasan kerana saya telah mengemukakan satu usul di bawah peraturan tersebut untuk meminta Dewan ditangguhkan bagi membincangkan penangkapan Ahli Parlimen Sungai Siput. Keputusan dari kamar ialah usul ini ditolak kerana tidak perlu disegerakan kerana penyiasatan yang rapi sedang dilakukan. Saya tidak mempertikaikan siasatan kerana Ahli Parlimen tersebut berada di balai, yang saya nak bahaskan dan diajak Dewan berbahas ialah penangkapan seorang Ahli Dewan, menafikan hak beliau berada dalam di Dewan bersama dengan kita setelah beliau dipilih secara sah oleh penduduk di sana. Oleh sebab itu saya meminta supaya diberikan suatu keputusan kerana Yang Berhormat Sungai Siput telah memainkan peranannya dengan baik dalam Dewan dan luar Dewan. Adalah tidak adil beliau dihalang daripada melaksanakan tanggungjawabnya. Kita pun di dalam Dewan, di hari pertama sidang bagi tahun ini pun telah memutuskan supaya pihak berkuasa polis tidak menghalang pergerakan mana-mana Ahli Parlimen untuk sampai ke Dewan ini dan keluar dari Dewan ini... [Dewan riuh] Jadi, apa yang telah berlaku, beliau telah kehilangan hak ini untuk melaksanakan tanggungjawabnya kepada Dewan ini. Oleh sebab itu saya merasakan Tuan Yang di-Pertua, kalau boleh dipertimbangkan supaya hasrat saya ini dibincangkan dan diberikan penjelasan oleh pihak kerajaan. Terima kasih... [Tepuk]. Puan Nurul Izzah Anwar [Lembah Pantai]: Tuan Yang di-Pertua, Peraturan Mesyuarat 36(12). Terima kasih Tuan Yang di-Pertua, Peraturan Mesyuarat 36(12), "Mana- mana Ahli yang mengeluarkan kenyataan yang mengelirukan Dewan adalah disifatkan menghina Majlis dan Ahli itu boleh dirujuk kepada Jawatankuasa Hak dan Kebebasan bagi kesalahan itu." Saya ingin merujuk Timbalan Menteri di Jabatan Perdana Menteri, Dato' Dr. Mashitah binti Ibrahim kepada Jawatankuasa Hak dan Kebebasan kerana telah menjawab dalam Parlimen semasa pertanyaan Ahli Parlimen Machang, yang telah membangkitkan mengenai penggunaan wang zakat Majlis Agama Islam Wilayah Persekutuan di Dewan Rakyat pada 21 Jun 2011. Tuan Yang di-Pertua, wang zakat yang digunakan untuk membayar khidmat guaman bersabit kes tuntutan qazaf Ketua Pembangkang, yang juga Ahli Parlimen Permatang Pauh.